**Hrvatski Crveni križ**

Zagreb, Ulica Crvenog križa 14/I

KLASA: 406-03/24-08

URBROJ: 101-03-24-03

Zagreb, 22. veljače 2024.

SVIM ZAINTERESIRANIM

GOSPODARSKIM SUBJEKTIMA

Na temelju odredbi iz točke 2. Poziva na dostavu ponuda, u postupku javnog nadmetanja za nabavu usluga **„Špedicije i transporta brašna iz Županje (Hrvatska) u pomorsku luku Port Said (Egipat)“**, naručitelj Hrvatski Crveni križ (dalje u tekstu: Naručitelj) objavljuje

**POJAŠNJENJE I IZMJENA POZIVA NA DOSTAVU PONUDA br. 1.**

Na temelju zaprimljenog upita gospodarskog subjekta, Naručitelj odgovara kako slijedi:

**PITANJE**:

Tko bi bio uvoznik te dali vi i uvoznik imate valjani ACID broj, Importer Tax ID, Foreign Exporter No?

**ODGOVOR:**

Uvoznik je primatelj donacije – Egipatski Crveni polumjesec.

Naručitelj ne raspolaže ACID brojem obzirom da ga treba ishoditi za svaku pošiljku.

Naručitelj i uvoznik imaju Tax ID, odnosno VAT / PDV ID.

Naručitelj ima EORI broj.

**IZMJENE POZIVA NA DOSTAVU PONUDA:**

Naručitelj napominje zainteresiranim gospodarskim subjektima da mijenja odredbe u točki 5.D. Poziva na dostavu ponuda na način da se postojeći tekst:

„***Jamstvo za ozbiljnost ponude***

* *Ponuditelj je dužan uz ponudu dostaviti bjanko zadužnicu u iznosu do 2.000,00 EUR, a koja će se koristiti kao jamstvo za ozbiljnost ponude. Za slučaj odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata, neprihvaćanja ispravka računske greške, odbijanja potpisivanja ugovora, naručitelj može aktivirati bjanko zadužnicu maksimalno u visini 3% od ponuđene cijene.*
* *Bjanko zadužnica mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice („Narodne novine“ broj 115/12, 82/17 i 154/22) i odredbama Ovršnog zakona („Narodne novine“ broj 112/12, 25/13, 93/14, 55/16, 73/17, 131/20 i 114/22, 6/2024)*
* *Nakon završetka postupka nabave (nakon donošenja odluke o odabiru ponude ili odluke o poništenju), naručitelj će ponuditeljima vratiti jamstva za ozbiljnost ponude.*“

zamjenjuje sljedećim tekstom:

„**Jamstvo za ozbiljnost ponude**

* Ponuditelj je dužan uz ponudu dostaviti jamstvo za ozbiljnost ponude unutar roka za dostavu ponuda u obliku zadužnice ili bjanko zadužnice, koja mora biti potvrđena kod javnog bilježnika i popunjena u skladu s Pravilnikom o obliku i sadržaju zadužnice („Narodne novine“ broj 115/12, 82/17 i 154/22), odnosno Pravilnikom o obliku i sadržaju bjanko zadužnice („Narodne novine“ broj 115/12, 82/17 i 154/22) i odredbama Ovršnog zakona („Narodne novine“ broj 112/12, 25/13, 93/14, 55/16, 73/17, 131/20, 114/22 i 6/24), u iznosu od **1.950,00 EUR**.
* Naručitelj će naplatiti jamstvo za ozbiljnost ponude u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata, neprihvaćanja ispravka računske greške i odbijanja potpisivanja ugovora. Za naplatu jamstva za ozbiljnost ponude dovoljno je da se u odnosu na ponuditelja ostvari i samo jedan od prethodno navedenih uvjeta.
* Rok valjanosti jamstva za ozbiljnost ponude mora biti najmanje do isteka roka valjanosti ponude, a ponuditelj može dati jamstvo koje je duže od roka valjanosti ponude.
* Nakon završetka postupka nabave (nakon donošenja odluke o odabiru ponude ili odluke o poništenju), naručitelj će ponuditeljima vratiti jamstva za ozbiljnost ponude.